SPRÁVA ZO ZAHRANIČNEJ PRACOVNEJ CESTY č.      / 2018

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Vedúci kancelárie, 
anglický, nemecký, český, ruský 

2.  Zahraničná pracovná cesta:
Belgické kráľovstvo, 3.12. (00:01) – 20.12.2018 (23:59)
Zahraničná pracovná cesta prerušená v dňoch:   
    8.12.2018 –   9.12.2018
  15.12.2018 – 16.12.2018

Styčná kancelária SR pre výskum a vývoj v Bruseli, cestovné a pobytové náklady hradené CVTI SR
3.  Rámcový program pobytu:
Program zahraničnej pracovnej cesty sa v decemri 2018 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2018. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach. 

Podpora zapájania sa do medzinárodných projektov a pri ich implementácii
Dňa 13. decembra 2018 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia boli výstupy, hodnotenie a odporúčania do budúcnosti vyplývajúce z organizácie V4 tréningu pre projektových manažérov H2020, ktorý sa uskutočnil v termíne od 5. do 7. decembra 2018 v Bruseli. 
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa podľa prvotnej diskusie uskutočnila v druhej polovici roka 2019, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
Témou diskusie bola aj príprava nadchádzajúceho V4 tréningu pre projektových manažérov H2020, ktorý sa uskutoční v termíne od 27. do 29. marca 2019 v Bruseli. 

IGLO CORE

Hlavným bodom zasadnutia IGLO CORE z 4. decembra 2018 bol doteraz dosiahnutý progres v Rade EÚ k návrhu rámcového programu EÚ pre výskum a inovácie Horizon Europe. Hlavným rečníkom zasadnutia bola Marlene Schoder-Kienbeck z AT PRES (predsedníčka Pracovnej skupiny pre výskum Rady EÚ). 

Európski ministri prijali čiastočnú dohodu o všeobecnom smerovaní (PGA) k návrhu nariadenia rámcového programu Horizon Europe, ktorým sa rámcovým programom zavádza a schvaľuje kompromisný návrh predložený rakúskym predsedníctvom v Rade EÚ. Politická diskusia bola štruktúrovaná na štyri problematické aspekty návrhu nariadenia rámcového programu: na (1) štruktúru II. piliera – vesmír, samostatný programový výbor pre Space a jeho rozpočet; (2) tzv. "zastropovanie (capping)" európskych partnerstiev – rozpočet inštitucionálnych partnerstiev bude menej ako polovica II. piliera ; (3) Európsku radu pre inovácie (EIC) – EK bude vykonávať v súčasnosti monitoring existujúcich schém porovnateľnými so schémou Accelerator EIC na národnej a regionálnej úrovni a pokiaľ bude dopyt, bude spustený pilotný projekt EIC Fast Track, zároveň bude platiť, že spoločnosť môže získať podporu z EIC len jedenkrát; a (4) návratové granty pre výskumných pracovníkov v rámci EÚ – najmä EÚ13 požaduje novú schému so zameraním na návrat výskumníkov do krajiny pôvodu – EK uskutoční štúdiu s cieľom získať viac dát k „odlivu mozgov“, na základe ktorej budú potenciálne vykonané ďalšie kroky.

Dôležitým aspektom tzv. „Advancing Package“ bude nová podporná schéma, ktorá bude umožňovať, aby sa entity z EÚ-13 (na základe definície podľa Widening opatrení) mohli pridať do existujúcich konzorcií. 

Rada tiež prijala závery o riadení Európskeho výskumného priestoru (ERA) a očakáva rýchle prijatie celého balíčka, akonáhle budú uzavreté rozhovory o viacročnom finančnom rámci na roky 2021-2027. Počas roka 2020 sa očakáva zverejnenie nového oznámenia EK k ERA. V tomto kontexte sa uskutoční aj viacero podujatí na ministerskej úrovni. 

Pre III. pilier HEU sa momentálne plánuje zriadenie iba jedného programového výboru, ktorý zastreší všetky príslušné aktivity. 

Rámcový program EÚ pre výskum a inovácie vrátane pravidiel účasti podporí šírenie poznatkov vedeckej a technologickej základne EÚ s cieľom pomôcť riešiť hlavné globálne výzvy a prispieť k dosiahnutiu cieľov trvalo udržateľného rozvoja. Dohoda nezahrňuje rozpočtové aspekty, ktoré budú závisieť od budúceho viacročného finančného rámca (VFR).

Dohoda je výsledkom veľmi komplexných rokovaní, ktoré sa uskutočnili od začiatku júla 2018 v rámci rakúskeho predsedníctva Rady EÚ (29 zasadnutí Pracovnej skupiny pre výskum, dva technické semináre a tri Rady COMPET). PGA predstavuje prvý krok zo strany Rady EÚ na konečné prijatie programu v rámci spolurozhodovania s Európskym parlamentom. 

Rokovania s Európskym parlamentom budú pokračovať o osobitnom programe, ktorým sa bude vykonávať Horizon Europe počas zvyšku rakúskeho predsedníctva a počas nadchádzajúceho rumunského predsedníctva. Rokovania s Európskym parlamentom by mali začať začiatkom budúceho roka.

Kalendár RO PRES:

-	19.2.2019 – Rada COMPET v Bruseli
-	  3.4.2019 – Neformálna Rada COMPET v RO
-	28.5.2019 – Rada COMPET v Bruseli 

Prezentácia a popularizácia slovenského výskumu a inovácií 
Styčná kancelária SR pre výskum a vývoj v Bruseli pripravila organizáciu tradičného podujatia „Večer s vedou - Science Evening“, ktoré sa uskutočnilo 12. decembra 2018 v priestoroch Stáleho zastúpenia SR pri EÚ v Bruseli. Hlavným rečníkom podujatia bude národný delegát SR pre oblasť SC1 H2020, doc. MUDr. Richard Imrich, DrSc., vedúci vedecký pracovník Biomedicínskeho centra SAV. Zástupcovia SLORD pred podujatím pripravili neformálne zasadnutie Programového výboru pre oblasť zdravia (SC1) v rámci programu Horizont 2020, na ktorom sa zúčastnili zástupcovia členských štátov EÚ.
Prevádzkovanie informačného portálu
Počas decembra 2018 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.200 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				December 2018		
Dátum	Čas	Miesto	Účastník (SLORD)	Účastníci	Podujatie	
3.11.2018	18:00-19:30	UKRO	Andrej Kurucz	Zástupcovia IGLO, ČŠ, AK, EK a EP	UKRO & Innovate UK Reception 2018	
6.12.2018	10:00-12:00	SZ SI pri EÚ  v Bruseli	Andrej Kurucz	Zástupcovia IGLO, ČŠ, AK a EK 	The Value of Social Science & Humanities in Europe	
10.12.2018	18:00-20:00	Nor-CORE
	Andrej Kurucz	Zástupcovia IGLO	NorCore Christmas Reception	
11.12.2018	12:00- 14:00	Rogier	Andrej Kurucz
	Zástupcovia ČŠ, EK, EP, IGLO a ďalších platforiem, združení a asociácií 	ELIXIR- 5th Anniversary Open Data for Impact and Innovation
	
12.12.2018	19:00- 21:00	SZ SR pri EÚ v Bruseli	Andrej Kurucz, TL, MR
	Zástupcovia ČŠ, IGLO, AK, EK, EP	Večer s vedou - Science Evening s Richardom Imrichom (SLORD)	
13.12.2018	18:00- 21:00	KoWI	Andrej Kurucz,
TL, MR	Zástupcovia SK a CZ VaVaI komunity 	SK/CZ Vianočný večierok pre VaVaI komunitu v Bruseli (SLORD)	

Stretnutia a rokovania

December 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
3.12.2018	10:00-11:30	SLORD	Andrej Kurucz
	Peter Dovhun – spoločnosť Tachyum	Podpora zapájania sa do európskych programov	Otvorené a plánované výzvy H2020, okruhy potenciálnej spolupráce, európske programy a ďalšie relevantné iniciatívy 	
3.12.2018	15:00-17:00	KoWI	Andrej Kurucz, MR
	Zástupcovia IGLO, ČŠ, AK, EK, CERN	IGLO OPEN Special	 	
3.12.2018	20:00-21:00	SLORD	Andrej Kurucz	Peter Beňo – L&F NCP	Odmeňovanie výskumných pracovníkov v FP	Aktuálny vývoj politík v oblasti odmeňovania výskumných pracovníkov v H2020 a výhľad v programe Horizon Europe	
4.12.2018	09:30-11:00	Neth-ER	Andrej Kurucz
	Zástupcovia IGLO CORE	IGLO CORE		
4.12.2018	15:00-16:30	SLORD	Andrej Kurucz
	Katalin Alföldi – Expert Adviser, COST	Podpora zapájania sa do európskych programov - COST	COST Actions 2019	
5.12.2018 – 7.12.2018	8:45-16:30	SZ HU pri EÚ v Bruseli, KoWI	Andrej Kurucz, TL, MR	Zástupcovia V4 – projektoví manažéri pre H2020, rečníci a školitelia	V4 tréning pre projektových manažérov 	Školenie pre projektových manažérov s pridanou hodnotou v Bruseli	
5.12.2018	17:00-20:00	SZ HU pri EÚ v Bruseli	Andrej Kurucz, TL, MR	Zástupcovia V4 – projektoví manažéri pre H2020, rečníci a školitelia	V4 tréning pre projektových manažérov – networking recepcia 	Podpora zapájania SK subjektov do projektových konzorcií H2020	
6.12.2018	15:00-16:30	SLORD	Andrej Kurucz	Maroš Halama (TUKE)	Podpora zapájania sa do európskych programov	Účasť v expertnej skupine pre výskum a vývoj EDA	
7.12.2018	9:30-17:30	Albert Borschette
	Andrej Kurucz
	Zástupcovia PV Space H2020	Zasadnutie PV Space H2020		
10.12.2019	9:30-11:30	SLORD	Andrej Kurucz, TL, MR	Zástupcovia CVTI SR, SLORD a kancelárie H2020	Porada SK4ERA	Aktivity vyplývajúce z SK4ERA	
13.12.2018	10:00-11:30	CZELO	Andrej Kurucz, TL, MR	Zástupcovia styčných kancelárií V4 	V4 Breakfast	Výstupy, hodnotenie a odporúčania – V4 tréning pre projektových manažérov V4; príprava návštevy predsedov akadémií vied z V4	
13.12.2018	14:00-15:30	SZ LT pri EÚ v Bruseli
	Andrej Kurucz
	Predsedovia a podpredsedovia jednotlivých pracovných skupín IGLO	Pracovné stretnutie predsedov a podpredsedov jednotlivých pracovných skupín IGLO s predsedníctvom IGLO 	Výstupy pracovných skupín IGLO a výhľad na rok 2019	
19.12.2018		SZ LT pri EÚ v Bruseli
	Andrej Kurucz 	Zástupcovia IGLO SEC	Zasadnutie IGLO SEC	Zasadnutie IGLO CORE v januári 2019 a perspektíva IGLO na rok 2019	

5.  Odporúčané závery:
V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz		                        .....................................
Dátum: 20.12.2018
								
Správu schválil:  prof. RNDr. Ján TURŇA, CSc., generálny riaditeľ  ......................................